Kriittisen kirjoittajan tehtävä ei ole toistella kaikkien tuntemia itsestäänselvyyksiä, kuten ettei Putinin Venäjä suinkaan ole mallivaltio, vaan kyseenalaistaa sellaisia näkemyksiä, jotka ovat yleisesti vallalla.

Eräs kollega ihmetteli taannoin Facebook-sivullaan, miksi Venäjän presidentin Vladimir Putinin vierailun aikana kansa ei ollut kaduilla osoittamassa mieltään tai miksi Kiinan presidentin Xi Jinpingin vierailu ei kirvoittanut kiivasta keskustelua, vaikka Donald Trumpin pienistäkin älähdyksistä kirjoitetaan ehtimiseen ja Yhdysvaltain sotapolitiikka on ollut monien hampaissa. Vanhan vasemmistointelligentsijan kaikuja taistolaiskaudelta?